*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Απριλίου 1986

για τους υγειονομικούς όρους και τη υγειονομική πιστοποίηση που απαιτούνται κατά την εισαγωγή νωπών κρεάτων προέλευσης Ουρουγουάης

(86/192/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 16,

Εκτιμώντας:

ότι οι υγειονομικοί όροι και η υγειονομική πιστοποίηση που απαιτούνται κατά την εισαγωγή νωπών κρεάτων προέλευσης Ουρουγουάης θεσπίστηκαν με την απόφαση 85/96/ΕΟΚ της Επιτροπής (3), ιδίως όσον αφορά τον αφθώδη πυρετό·

ότι πρόσφατα επιστημονικά πορίσματα σχετικά με την επιβίωση του μικροβίου του αφθώδους πυρετού σε ορισμένες κατηγορίες νωπού κρέατος απέδειξαν ότι πρέπει να επανεξεταστούν οι όροι εισαγωγής του εν λόγω κρέατος από χώρες όπου η ασθένεια αυτή είναι ενδημική·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής·

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη επιτρέπουν την εισαγωγή των ακολούθων νωπών κρεάτων προέλευσης Ουρουγουάης:

α) νωπά αποστεωμένα κρέατα ζώων του βοείου, προβείου και αιγείου είδους, εξαιρέσει των παραπροϊόντων σφαγίου, απαλλαγμένα από τα κυριότερα προσιτά λεμφογάγγλια, που παρέχουν τις εγγυήσεις, που ορίζονται στο υγειονομικό πιστοποιητικό που τα συνοδεύει, το οποίο είναι σύμφωνο προς το υπόδειγμα που περιλαμβάνονται στο παράρτημα Α·

β) νωπά κρέατα των κατοικιδίων μονόπλων, που παρέχουν τις εγγυήσεις που ορίζονται στο υγειονομικό πιστοποιητικό που τα συνοδεύει, το οποίο είναι σύμφωνο προς το υπόδειγμα που περιλαμβάνονται στο παράρτημα Β·

γ) τα ακόλουθα παραπροϊόντα ζώων του βοείου είδους:

- καρδιές πλήρως καθαρισμένες,

- διαφραγματικοί μύες πλήρως καθορισμένοι,

- γλώσσες πλήρως καθαρισμένες, με επιθήλιο, χωρίς οστά, χόνδρο και αμυγδαλές,

τα οποία παρέχουν τις εγγυήσεις που ορίζονται στο υγειονομικό πιστοποιητικό που τα συνοδεύει, το οποίο είναι σύμφωνο προς το υπόδειγμα που περιλαμβάνεται στο παράρτημα Γ.

2. Τα κράτη μέλη απαγορεύουν την εισαγωγή των κατηγοριών νωπών κρεάτων προέλευσης Ουρουγουάης, τα οποία δεν αναφέρονται στην παράγραφο 1.

Άρθρο 2

1. Κατά παρέκκλιση από το άρθρο 1 παράγραφος 2 τα κράτη μέλη μπορούν να επιτρέπουν την εισαγωγή ορισμένων ειδών παραπροϊόντων σφαγίων βοοειδών:

- πλήρως καθαρισμένων συκωτιών,

- πλήρως καθαρισμένων μασητήρων,

- καθαρισμένων πνευμονιών,

- λοιπών καθαρισμένων παραπροϊόντων χωρίς οστά ή χόνδρο,

που παρέχουν τουλάχιστον τις εγγυήσεις που ορίζονται στο υγεινομικό πιστοποιητικό που τα συνοδεύει, το οποίο είναι σύμφωνο με το υπόδειγμα που περιλαμβάνεται στο παράρτημα Δ.

Οι μασητήρες μπορούν να χρησιμοποιηθούν είτε για ανθρώπινη κατανάλωση είτε για την παρασκευή ζωοτροφών. Τα πνευμόνια, τα συκώτια και λοιπά παραπροϊόντα χρησιμοποιούνται μόνο για την παρασκευή ζωοτροφών.

2. Η άδεια που προβλέπεται στην παράγραφο 1, για την εισαγωγή των προαναφερόμενων προϊόντων για ανθρώπινη κατανάλωση ή για την παρασκευή ζωοτροφών χορηγείται μόνο σε εγκαταστάσεις που έχουν εγκριθεί ειδικά για το σκοπό αυτό από τα κράτη μέλη. Τα κράτη μέλη ενημερώνουν αμέσως την Επιτροπή σχετικά με την έγκριση και τους όρους της έγκρισης των εν λόγω εγκαταστάσεων.

Σε κάθε περίπτωση, η άδεια μπορεί να χορηγηθεί μόνον σε εγκατάσταση μεταποίησης εγκεκριμένη από τις εθνικές αρχές, η οποία βρίσκεται υπό συνεχή κτηνιατρική επίβλεψη, και εφόσον εξασφαλίζεται ότι η πρώτη ύλη χρησιμοποιείται μόνο για το συγκεκριμένο σκοπό, χωρίς να υφίσταται κίνδυνος επαφής με προϊόντα που δεν έχουν αποστειρωθεί· καθώς και ότι δεν θα εξέλθει από την εγκατάσταση με την

αρχική της μορφή, εκτός εάν είναι αναγκαίο να αποσταλεί σε εγκατάσταση καταστροφής σφαγίων ζώων υπό τον έλεγχο επίσημου κτηνίατρου. Επιπλέον πρέπει να πληρούνται οι ακόλουθοι ελάχιστοι όροι:

α) κατά την αποστολή στο έδαφος της Κοινότητας, τα προϊόντα που χρησιμεύουν ως πρώτη ύλη αποστέλλονται σε στεγανά και σφαγισμένα δοχεία. Στην περίπτωση που οι μασητήρες χρησιμοποιούνται για ανθρώπινη κατανάλωση, πρέπει να σημειώνεται στα χαρτοκιβώτια, στα δοχεία και στα συνοδευτικά έγγραφα η ένδειξη: «Αποκλειστική χρήση για παρασκευή προϊόντων με βάση το μαγειρεμένο κρέας». Στην περίπτωση που τα συκώτια, οι μασητήρες, τα πνευμόνια ή άλλα παραπροϊόντα χρησιμοποιούνται για παρασκευή ζωοτροφών, πρέπει να σημειώνεται στα χαρτοκιβώτια, στα δοχεία και στα συνοδευτικά έγγραφα η ένδειξη: «Αποκλειστική χρήση για παρασκευή ζωοτροφών». Και στις δύο περιπτώσεις, τα δοχεία και τα συνοδευτικά έγγραφα φέρουν το όνομα και τη διεύθυνση του αποστολέα·

β) η πρώτη ύλη πρέπει να μεταφέρεται από τη σημείο άφιξης στο έδαφος της Κοινότητας μέσα σε εμπορευματοκιβώτια ή μεταφορικά μέσα, κλεισμένα και δεόντως σφραγισμένα, σε εγκατάσταση μεταποίησης που εγκρίνεται από τις εθνικές αρχές και βρίσκεται κάτω από συνεχή έλεγχο κτηνιάτρου.

Εντούτοις, σε περίπτωση ανάγκης, η πρώτη ύλη μπορεί να μεταφερθεί προσωρινά σε εγκεκριμένη για το σκοπό αυτό αποθήκη με ψυκτικές εγκαταστάσεις που βρίσκεται υπό συνεχή έλεγχο κτηνιάτρου, εφόσον πληρούνται οι προαναφερόμενοι όροι·

γ) αμέσως μετά την άφιξη στο έδαφος του κράτους μέλους παραλήπτη και πριν την αποστολή της πρώτης ύλης προς την εγκεκριμένη εγκατάσταση μεταποίησης, μια εκ των προτέρων κοινοποίηση αποστολής πρέπει να σταλεί το ταχύτερο δυνατό στον επίσημο τοπικό κτηνίατρο·

δ) κατά τη διάρκεια τη παρασκευής, η πρώτη ύλη πρέπει να αποστειρώνεται σε κονσέρβες, με τρόπο ώστε να αποκτήσει η ελάχιστη αξία FC να ανέλθει σε 3· το τελικό προϊόν πρέπε να υποβληθεί σε κτηνιατρικό έλεγχο που εγγυάται ότι αυτό έχει πραγματικά αποκτήσει την αξία αυτή·

ε) τα οχήματα και τα εμπορευματοκιβώτια ή οποιοδήποτε μεταφορικό μέσο που αναφέρεται στο στοχείο β), καθώς και κάθε εξοπλισμός και σκεύος που ήλθε σε επαφή με την πρώτη ύλη πριν την αποστείρωση, πρέπει να καθορίζεται και να απολυμαίνεται, ενώ οι συσκευασίες εν γένει πρέπει να καταστρέφονται σε αποτεφρωτική μηχανή.

3. Η άδεια που αναφέρεται στην παράγραφος 1 κοινοποιείται στις αρμόδιες αρχές των κρατών μελών, μέσω των οποίων η πρώτη ύλη πρέπει να διαμετακομίζεται.

Άρθρο 3

Εξακολουθώντας να απαγορεύουν το συνήθη εμβολιασμό κατά του αφθώδους πυρετού στο έδαφός τους, η Δανία, η Ιρλανδίακαι το Ηνωμένο Βασίλειο, μπορούν, όσον αφορά τα αποστεωμένα νωπά κρέατα ζώων του βοείου, προβείου και αιγείου είδους, που αναφέρονται στο άρθρο 1 παράγραφος 1 στοιχείο α) και τα παραπροϊόντα σφαγίου που αναφέρονται στο άρθρο 1 παράγραφος 1 στοιχείο γ), να διατηρήσουν το σύστημα που εφάρμοζαν κατά την εισαγωγή των κρεάτων αυτών μέχρι την ημερομηνία εφαρμογής της παρούσας απόφασης.

Άρθρο 4

Η παρούσα απόφαση δεν εφαρμόζεται στις εισαγωγές αδένων και οργάνων, που επιτρέπονται από τη χώρα προρισμού με σκοπό την παρασκευή φαρμακευτικών προϊόντων.

Άρθρο 5

Η παρούσα απόφαση εφαρμόζεται από την 1η Απριλίου 1986.

Εντούτοις, τα πιστοποιητικά που χρησιμοποιούνται επί του παρόντος, τροποποιούμενα, αν χρειασθεί, σύμφωνα με τις διατάξεις της παρούσας απόφασης, μπορούν να χρησιμοποιούνται μέχρι τις 30 Ιουνίου 1986.

Άρθρο 6

Η παρούσα απόφαση αναθεωρείται υπό το φως της εξέλιξης του αφθώδους πυρετού στην Κοινότητα και στην περίπτωση που σημειωθούν τυχόν αλλαγές στα μέτρα ελέγχου που έχουν ληφθεί για την εν λόγω ασθένεια.

Άρθρο 7

Η απόφαση 85/96/ΕΟΚ καταργείται.

Άρθρο 8

Η παρούσα απόφαση απευθύνεται στα κράτη μέλη.

Βρυξέλλες, 9 Απριλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 362 της 31. 12. 1985, σ. 8.

(3) ΕΕ αριθ. L 36 της 8. 2. 1985, σ. 34.

ΠΑΡΑΡΤΗΜΑ Α

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ

για τα αποστεωμένα νωπά κρέατα (1) βοοειδών, προβατοειδών και αιγοειδών, εξαιρέσει των παραπροϊόντων, τα οποία προορίζονται για την Ευρωπαϊκή Οικονομική Κοινότητα

Χώρα προορισμού:

Σχετικός αριθμός του πιστοποιητικού καταλληλότητος (2):

Χώρα εξαγωγής: Ουρουγουάη

Υπουργείο:

Υπηρεσία:

Σχετικά:

(Προαιρετικό)

Ι. Ταυτότης των κρεάτων

Κρέατα από:

(Είδος ζώου)

Είδος τεμαχίων (3):

Είδος συσκευασίας:

Αριθμός τεμαχίων ή μονάδων συσκευασίας:

Καθαρό βάρος:

ΙΙ. Προέλευση των κρεάτων

Διεύθυνση(εις) και αριθμός(οί) κτηνιατρικής εγκρίσης του (των) εγκεκριμένου(ων) σφαγείου(ων):

Διεύθυνση(εις) και αριθμός(οί) κτηνιατρικής εγκρίσης του (των) εγκεκριμένου(ων) εργαστηρίου(ων) τεμαχισμού:

ΙΙΙ. Προορισμός των κρεάτων

Τα κρέατα αποστέλλονται από:

(Τόπος αποστολής)

στ...:

(Χώρα και τόπος προορισμού)

Με το ακόλουθο μεταφορικό μέσο (4):

Όνομα και διεύθυνση αποστολέως:

Όνομα και διεύθυνση παραλήπτου:

IV. Υγειονομική βεβαίωση

Ο υπογεγραμμένος επίσημος κτηνίατρος πιστοποιεί ότι:

1. Τα ανωτέρω περιγραφόμενα αποστεωμένα νωπά κρέατα προέρχονται:

- από ζώα τα οποία έχουν παραμείνει στο έδαφος της Ουρουγουάης επί τρεις μήνες τουλάχιστον πριν από τη σφαγή τους ή από τη γέννησή τους, στην περίπτωση που τα ζώα είναι ηλικίας μικρότερης των τριών μηνών,

- από ζώα τα οποία έχουν περάσει τη χρονική αυτή περίοδο σε ζώνη όπου ο εμβολιασμός των βοειδών κατά του αφθώδους πυρετού διενεργείται τακτικά και ελέγχεται επίσημα,

- από ζώα που προέρχονται από εκμεταλλεύσεις όπου καμία περίπτωση αφθώδους πυρετού δεν έχει εκδηλωθεί κατά τη διάρκεια των εξήντα ημερών πριν από την αναχώρησή τους, και γύρω από τις οποίες, σε ακτίνα 25 χιλιομέτρων, κανένα κρούσμα αφθώδους πυρετού δεν εμφανίστηκε από τριάντα ημερών,

- από ζώα τα οποία έχουν μεταφερθεί απευθείας από την εκμετάλλευση καταγωγής τους στο εν λόγω εγκεκριμένο σφαγείο, χωρίς να περάσουν από αγορά και χωρίς να έχουν επαφή με ζώα των οποίων το κρέας δεν πληροί τους όρους που απαιτούνται για την εξαγωγή τους στην Κοινότητα· αν αυτά μεταφέρονται με μεταφορικό μέσο, ότι το τελευταίο αυτό έχει καθαριστεί και απολυμανθεί πριν από τη φόρτωση,

- από ζώα τα οποία έχουν υποβληθεί στην προ της σφαγής υγειονομική εξέταση, που αναφέρεται στο κεφάλαιο V του παραρτήματος Ι της οδηγίας 64/433/ΕΟΚ, όπως τροποποιήθηκε, η οποία πραγματοποιήθηκε στο σφαγείο κατά τη διάρκεια των είκοσι τεσσάρων ωρών προ της σφαγής και τα οποία, μεταξύ άλλων, έχουν υποστεί εξέταση του στόματος και των ονύχων, κατά τη διάρκεια της οποίας δεν διαπιστώθηκε κανένα σύμπτωμα αφθώδους πυρετού,

- στην περίπτωση νωπών κρεάτων προβατοειδών και αιγοειδών, από ζώα τα οποία δεν προέρχονται από εκμετάλλευση, η οποία, για υγειονομικούς λόγους, έχει αποτελέσει αντικείμενο απαγορευτικών μέτρων, επειδή κρούσμα βρουκελώσεως προβάτων ή αιγών είχε εκδηλωθεί κατά τη διάρκεια των προηγουμένων έξη εβδομάδων.

2. Τα αποστεωμένα νωπά κρέατα προέρχονται από εγκατάσταση (εγκαταστάσεις) όπου, όταν έχει αποκαλυφθεί περίπτωση αφθώδους πυρετού, οι εργασίες παρασκευής των κρεάτων, που προορίζονται για εξαγωγή στην Ευρωπαϊκή Κοινότητα, δεν δύνανται να επαναληφθούν παρά μόνο μετά τη σφαγή των παρόντων ζώων, την απομάκρυνση όλων των κρεάτων, τον πλήρη καθορισμό και την πλήρη απολύμανση της εγκατάστασης (των εγκαταστάσεων) υπό τον έλεγχο επισήμου κτηνιάτρου.

3. Τα αποστεωμένα νωπά κρέατα που περιγράφονται ανωτέρω προέρχονται από σφάγια:

- τα οποία έχουν υποστεί ωρίμανση σε θερμοκρασία περιβάλλοντος ανώτερη των + 2 °C, τουλάχιστον επί είκοσι τέσσαρες ώρες πριν από την αποστέωση, και

- στα οποία η μετά την ωρίμανση και πριν την αποστέωση μετρηθείσα με ηλεκτρονικά μέσα τιμή pH στο κέντρο του μηκίστου νωτιαίου μυός ήταν 6,0, σε κάθε περίπτωση.

4. (1)

1.2.3 // // Έγινε, στ... , // την

Σφραγίδα

(Υπογραφή του επίσημου κτηνίατρου)

(1) Νωπά κρέατα: όλα τα κατάλληλα για την ανθρώπινη κατανάλωση τμήματα των κατοικιδίων ζώων του βοείου, προβείου και αιγείου είδους, τα οποία δεν έχουν υποστεί καμία επεξεργασία με σκοπό την εξασφάλιση της συντηρήσεώς τους· εντούτοις, τα κρέατα τα οποία συντηρούνται δια ψύχους θεωρούνται ως νωπά.

(2) Προαιρετικό.

(3) Η εισαγωγή αποστεωμένων νωπών κρεάτων βοοειδών, προβατοειδών και αιγοειδών επιτρέπεται μόνο αν έχουν αφαιρεθεί όλα τα οστά καθώς και τα κυριότερα προσιτά λεμφογάγγλια.

(4) Για τα βαγόνια σημειώνεται ο αριθμός μητρώου, για τα αεροπλάνα ο αριθμός πτήσεως, για τα πλοία η ονομασία του πλοίου.

(1) Πρόσθετοι όροι που απαιτούνται από το Ηνωμένο Βασίλειο.

ΠΑΡΑΡΤΗΜΑ Β

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ

για τα νωπά κρέατα (1) κατοικιδίων μονόπλων τα οποία προορίζονται για την Ευρωπαϊκή Οικονομική Κοινότητα

Χώρα προορισμού:

Σχετικός αριθμός του πιστοποιητικού καταλληλότητος (2):

Χώρα εξαγωγής: Ουρουγουάη

Υπουργείο:

Υπηρεσία:

Σχετικά:

(Προαιρετικό)

Ι. Ταυτότης των κρεάτων

Κρέατα κατοικιδίων μονόπλων.

Είδος τεμαχίων:

Είδος συσκευασίας:

Αριθμός τεμαχίων ή μονάδων συσκευασίας:

Καθαρό βάρος:

ΙΙ. Προέλευση των κρεάτων

Διεύθυνση(εις) και αριθμός(οί) κτηνιατρικής εγκρίσης (2) του (των) εγκεκριμένου(ων) σφαγείου(ων):

Διεύθυνση(εις) και αριθμός(οί) κτηνιατρικής εγκρίσης (2) του (των) εγκεκριμένου(ων) εργαστη- ρίου(ων) τεμαχισμού:

ΙΙΙ. Προορισμός των κρεάτων

Τα κρέατα αποστέλλονται από:

(Τόπος αποστολής)

στ...:

(Χώρα και τόπος προορισμού)

Με το ακόλουθο μεταφορικό μέσο (3):

Όνομα και διεύθυνση αποστολέως:

Όνομα και διεύθυνση παραλήπτου

IV. Υγειονομική βεβαίωση

Ο υπογεγραμμένος επίσημος κτηνίατρος πιστοποιεί ότι τα νωπά κρέατα που περιγράφονται ανωτέρω προέρχονται από ζώα τα οποία έχουν παραμείνει στο έδαφος της Ουρουγουάης επί τρεις μήνες, τουλάχιστον, πριν από τη σφαγή τους ή από της γεννήσεώς τους, στην περίπτωση που τα ζώα είναι ηλικίας μικρότερης των τριών μηνών.

1.2.3 // // Έγινε στ... , // την

Σφραγίδα

(Υπογραφή του επίσημου κτηνίατρου)

(1) Νωπά κρέατα: όλα τα κατάλληλα για την ανθρώπινη κατανάλωση τμήματα των κατοικιδίων μονόπλων, τα οποία δεν έχουν υποστεί καμία επεξεργασία με σκοπό την εξασφάλιση της συντηρήσεώς τους· εντούτοις, τα κρέατα τα οποία συντηρούνται δια του ψύχους θεωρούνται νωπά.

(2) Προαιρετικό όταν η χώρα προορισμού επιτρέπει την εισαγωγή νωπών κρεάτων για άλλες χρήσεις εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ,

(3) Για τα βαγόνια σημειώνεται ο αριθμός μητρώου, για τα αεροπλάνα ο αριθμός πτήσεως, για τα πλοία η ονομασία του πλοίου.

ΠΑΡΑΡΤΗΜΑ Γ

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ

για τα επιτρεπόμενα από το άρθρο 1 παράγραφος 1 στοιχείο γ) (καρδιές, διαφραγματικοί μύες και γλώσσες) παραπροϊόντα (1) ζώων του βοείου είδους που προορίζονται για την Ευρωπαϊκή Οικονομική Κοινότητα

Χώρα προορισμού:

Σχετικός αριθμός του πιστοποιητικού καταλληλότητος (2):

Χώρα εξαγωγής: Ουρουγουάη

Υπουργείο:

Υπηρεσία:

Σχετικά:

(Προαιρετικό)

Ι. Ταυτότης των παραπροϊόντων (1)

Παραπροϊόντα ζώων του βοείου είδους.

Είδος παραπροϊόντων: (καρδιές/διαφραγματικοί μύες/γλώσσες)

Είδος συσκευασίας:

Αριθμός μονάδων συσκευασίας:

Καθαρό βάρος:

ΙΙ. Προέλευση των παραπροϊόντων

Διεύθυνση(εις) και αριθμός(οί) κτηνιατρικής εγκρίσης του (των) εγκεκριμένου(ων) σφαγείου(ων):

Διεύθυνση(εις) και αριθμός(οί) κτηνιατρικής εγκρίσης του (των) εγκεκριμένου(ων) εργαστηρίου(ων) τεμαχισμού:

ΙΙΙ. Προορισμός των παραπροϊόντων

Τα παραπροϊόντα αποστέλλονται από:

(Τόπος αποστολής)

στ...:

(Χώρα και τόπος προορισμού)

Με το ακόλουθο μεταφορικό μέσο (3):

Όνομα και διεύθυνση αποστολέως:

Όνομα και διεύθυνση παραλήπτου:

IV. Υγειονομική βεβαίωση

Ο υπογεγραμμένος κτηνίατρος πιστοποιεί ότι:

1. Τα παραπροϊόντα που περιγράφονται ανωτέρω προέρχονται:

- από ζώα του βοείου είδους τα οποία έχουν παραμείνει στο έδαφος της Ουρουγουάης επί τρεις μήνες τουλάχιστον πριν από τη σφαγή τους ή από της γεννήσεώς τους, αν πρόκειται για ζώα ηλικίας μικρότερης των τριών μηνών,

- από ζώα του βοείου είδους τα οποία έχουν περάσει τη χρονική αυτή περίοδο σε ζώνη στην οποία ο εμβολιασμός των βοείων κατά του αφθώδους πυρετού διενεργείται τακτικά και ελέγχεται επίσημα,

- από ζώα του βοείου είδους προερχόμενα από εκμετάλλευση (εκμεταλλεύσεις) όπου καμία περίπτωση αφθώδους πυρετού δεν έχει εκδηλωθεί κατά τη διάρκεια των προηγουμένων εξήντα ημερών και γύρω από την οποία (τις οποίες), σε ακτίνα 25 χιλιομέτρων, κρούσμα αφθώδους πυρετού δεν έχει εμφανισθεί από τριάντα ημερών,

- από ζώα του βοείου είδους τα οποία έχουν μεταφερθεί απευθείας από την εκμετάλλευση καταγωγής τους στο εν λόγω εγκεκριμένο σφαγείο, χωρίς να περάσουν από αγορά και χωρίς να έχουν επαφή με ζώα των οποίων το κρέας δεν πληροί τους όρους που απαιτούνται για την εξαγωγή του στην Κοινότητα· αν πρόκειται για ζώα τα οποία έχουν μεταφερθεί με μεταφορικό μέσο, ότι το τελευταίο αυτό έχει καθαρισθεί και απολυμανθεί πριν από τη φόρτωση,

- από ζώα του βοείου είδους τα οποία έχουν υποβληθεί στην προ της σφαγής υγειονομική εξέταση που προβλέπεται στο κεφάλαιο V του παραρτήματος Ι της οδηγίας 64/433/ΕΟΚ, όπως τροποποιήθηκε, η οποία πραγματοποιήθηκε κατά τη διάρκεια των είκοσι τεσσάρων ωρών πριν από τη σφαγή και τα οποία έχουν υποστεί εξέταση του στόματος και των ονύχων, μετά το τέλος της οποίας κανένα σύμπτωμα αφθώδους πυρετού δεν διαπιστώθηκε.

2. Τα παραπροϊόντα προέρχονται από εγκατάσταση (εγκαταστάσεις) στην οποία, όταν αποκαλυφθεί περίπτωση αφθώδους πυρετού, οι εργασίες παρασκευής των κρεάτων, που προορίζονται για εξαγωγή στην Ευρωπαϊκή Κοινότητα δεν δύνανται να επαναληφθούν, παρά μόνο μετά τη σφαγή όλων των παρόντων ζώων, την απομάκρυνση όλων των κρεάτων, τον πλήρη καθαρισμό και την πλήρη απολύμανση της εγκαταστάσεως (των εγκαταστάσεων), υπό τον έλεγχο επισήμου κτηνιάτρου.

3. Τα παραπροϊόντα που περιγράφονται ανωτέρω έχουν τρυφεροποιηθεί σε θερμοκρασία περιβάλλοντος άνω των + 2 °C, τουλάχιστον επί τρεις ώρες ή, εάν πρόκειται για διαφραγματικούς μύες, τουλάχιστον για είκοσι τέσσερις ώρες.

4. (1)

1.2.3 // // Έγινε στ... , // την

Σφραγίδα

(Υπογραφή του επίσημου κτηνίατρου)

(1) Σύμφωνα με τις προϋποθέσεις που ορίζονται στο άρθρο 1 παράγραφος 1 στοιχείο γ) επιτρέπεται να εισάγονται μόνο τα ακόλουθα παραπροϊόντα βοοειδών: οι καρδιές και οι διαφραγματικοί μύες των οποίων τα λεμφογάγγλια, ο συνεχόμενος συνδετικός ιστός και το λίπος έχουν πλήρως αφαιρεθεί, καθώς και οι γλώσσες με επιθήλιο και χωρίς οστά, χόνδρο και αμυγδαλές.

(2) Προαιρετικό.

(3) Για τα βαγόνια σημειώνεται ο αριθμός μητρώου, για τα αεροπλάνα ο αριθμός πτήσεως, για τα πλοία η ονομασία του πλοίου.

(1) Πρόσθετοι όροι που απαιτούνται από το Ηνωμένο Βασίλειο.

ΠΑΡΑΡΤΗΜΑ Δ

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ

για τα επιτρεπόμενα από το άρθρο 2 παραπροϊόντα (1) ζώων του βοείου είδους που προορίζονται για επεξεργασία στην Ευρωπαϊκή Οικονομική Κοινότητα

Χώρα προορισμού:

Σχετικός αριθμός του πιστοποιητικού καταλληλότητος (2):

Χώρα εξαγωγής: Ουρουγουάη

Υπουργείο:

Υπηρεσία:

Σχετικά:

(Προαιρετικό)

Ι. Ταυτότης των παραπροϊόντων (1)

Παραπροϊόντα ζώων του βοείου είδους.

Είδος παραπροϊόντων:

Είδος συσκευασίας:

Αριθμός μονάδων συσκευασίας:

Καθαρό βάρος:

ΙΙ. Προέλευση των παραπροϊόντων

Διεύθυνση(εις) και αριθμός(οί) κτηνιατρικής εγκρίσης του (των) εγκεκριμένου(ων) σφαγείου(ων):

Διεύθυνση(εις) και αριθμός(οί) κτηνιατρικής εγκρίσης του (των) εγκεκριμένου(ων) εργαστηρίου(ων) τεμαχισμού:

ΙΙΙ. Προορισμός των παραπροϊόντων

Τα παραπροϊόντα αποστέλλονται από:

(Τόπος αποστολής)

στ...:

(Χώρα και τόπος προορισμού)

Με το ακόλουθο μεταφορικό μέσο (3):

Όνομα και διεύθυνση αποστολέως:

Όνομα και διεύθυνση παραλήπτου: (Εγκεκριμένη εγκατάσταση επεξεργασίας κρέατος για ανθρώπινη κατανάλωση (4) / ζωοτροφές (4)).

IV. Υγειονομική βεβαίωση

Ο υπογεγραμμένος κτηνίατρος πιστοποιεί ότι:

1. Τα παραπροϊόντα που περιγράφονται ανωτέρω προέρχονται:

- από ζώα του βοείου είδους τα οποία έχουν παραμείνει στο έδαφος της Ουρουγουάης επί τρεις μήνες τουλάχιστον πριν από τη σφαγή τους ή από της γεννήσεώς τους, αν πρόκειται για ζώα ηλικίας μικρότερης των τριών μηνών,

- από ζώα του βοείου είδους τα οποία έχουν περάσει τη χρονική αυτή περίοδο σε ζώνη στην οποία ο εμβολιασμός των βοείων κατά του αφθώδους πυρετού διενεργείται τακτικά και ελέγχεται επίσημα,

- από ζώα του βοείου είδους προερχόμενα από εκμετάλλευση (εκμεταλλεύσεις) όπου καμία περίπτωση αφθώδους πυρετού δεν έχει εκδηλωθεί κατά τη διάρκεια των προηγουμένων εξήντα ημερών και γύρω από την οποία (τις οποίες), σε ακτίνα 25 χιλιομέτρων, κανένα κρούσμα αφθώδους πυρετού δεν έχει εμφανισθεί από τριάντα ημερών,

- από ζώα του βοείου είδους τα οποία έχουν μεταφερθεί απευθείας από την εκμετάλλευση καταγωγής τους στο εν λόγω εγκεκριμένο σφαγείο, χωρίς να περάσουν από αγορά και χωρίς να έχουν επαφή με ζώα των οποίων το κρέας δεν πληροί τους όρους που απαιτούνται για την εξαγωγή του στην Κοινότητα· αν πρόκειται για ζώα τα οποία έχουν μεταφερθεί με μεταφορικό μέσο, ότι το τελευταίο αυτό έχει καθαρισθεί και απολυμανθεί πριν από τη φόρτωση,

- από ζώα του βοείου είδους τα οποία έχουν υποβληθεί στην προ της σφαγής υγειονομική εξέταη που προβλέπονται στο κεφάλαιο V του παραρτήματος Ι της οδηγίας 64/433/ΕΟΚ, όπως τροποποιήθηκε, η οποία πραγματοποιήθηκε κατά τη διάρκεια των είκοσι τεσσάρων ωρών πριν από τη σφαγή και τα οποία έχουν υποστεί εξέταση του στόματος και των ονύχων, μετά το τέλος της οποίας κανένα σύμπτωμα αφθώδους πυρετού διαπιστώθηκε.

2. Τα παραπροϊόντα προέρχονται από εγκατάσταση (εγκαταστάσεις) στην οποία, όταν αποκυλυφθεί περίπτωση αφθώδους πυρετού, οι εργασίες παρασκευής των κρεάτων που προορίζονται για εξαγωγή στην Ευρωπαϊκή Κοινότητα δεν δύνανται να επαναληφθούν, παρά μόνο μετά τη σφαγή όλων των παρόντων ζώων, την απομάκρυνση όλων των κρεάτων, τον πλήρη καθαρισμό και την πλήρη απολύμανση της εγκαταστάσεως (των εγκαταστάσεων), υπό τον έλεγχο επισήμου κτηνιάτρου.

3. Τα παραπροϊόντα που περιγράφονται ανωτέρω έχουν τρυφεροποιηθεί σε θερμοκρασία περιβάλλοντος άνω των +2° 2 °C, τουλάχιστον τρεις ώρες, ώρες ή, πρόκειται για μασητήρες, διαφραγματικούς μύες τουλάχιστον για είκοσι τέσσερις ώρες.

4. (1)

1.2.3 // // Έγινε στ... , // την

Σφραγίδα

(Υπογραφή του επίσημου κτηνίατρου)

(1) Σύμφωνα με τους όρους που καθορίζονται στο άρθρο 2 δύναται να εισάγονται τα ακόλουθα παραπροϊόντα ζώων του βοείου είδους:

τα ήπατα των οποίων τα λεμφογάγγλια, ο συνεχόμενος συνδετικός ιστός και το λίπος έχουν πλήρως αφαιρεθεί και, σύμφωνα με τις διατάξεις του άρθρου 18 παράγραφος 2 της οδηγίας 72/462/ΕΟΚ, οι ολόκληροι μασητήρες που έχουν υποστεί τομή σύμφωνα με την παράγραφο 41α του κεφαλαίου VII του παραρτήματος Ι της οδηγίας 64/433/ΕΟΚ και των οποίων τα λεμφογάγγλια, ο συνεχόμενος συνδετικός ιστός και το λίπος έχουν πλήρως αφαιρεθεί, καθώς και τεμαχισμένοι πνεύμονες ζώων του βοείου είδους που προορίζονται αποκλειστικά για την παρασκευή τροφίμων κατοικιδίων ζώων, των οποίων η τραχεία, οι μεγάλοι βρόγχοι και τα μεσοθωρακικά και βρογχικά γάγγλια έχουν αφαιρεθεί, καθώς και άλλα παραπροϊόντα χωρίς οστά και χόνδρο, των οποίων τα λεμφογάγγλια, ο συνεχόμενος συνδετικός ιστός, το λίπος και οι βλενογόνοι έχουν πλήρως αφαιρεθεί.

(2) Προαιρετικό.

(3) Για τα βαγόνια σημειώνονται ο μητρώου, για τα αεροπλάνα ο αριθμός πτήσεως, για τα πλοία η ονομασία του πλοίου.

(4) Διαγράφεται η περιττή ένδειξη.

(1) Πρόσθετοι όροι που απαιτούνται ενδεχομένως.